**16. 4. 2020. ČETVRTAK**

**HRVATSKI JEZIK**

Otvori svoju čitančicu na str. 44. Tamo ćeš pronaći priču Proljetna zdravica koju je napisala Željka Horvat- Vukelja. Pročitaj ju. Kako nazivamo priču u kojoj su neke riječi zamijenjene slikama?

Usmeno odgovori na pitanja koja se nalaze ispod priče. Nauči priču izražajno i glasno čitati.

**U pisanku zapiši:**

**PROLJETNA ZDRAVICA**

**ŽELJKA HORVAT -VUKELJA**

**OVO JE SLIKOPRIČA.**

Nacrtaj 4 sličice iz priče te pokraj njih zapiši riječ koju one zamjenjuju.

\*Poslušaj novu priču Željke Horvat-Vukelja na školskom portalu ili you tubeu.

**MATEMATIKA**

**Danas ponavljamo zbrajanje i oduzimanje brojeva.**

U bilježnicu prepiši i rješavaj zadatke:

**PONAVLJAMO**

1. ZBROJU BROJEVA 8 I 2 DODAJ BROJ 6. KOJI SI BROJ DOBIO/DOBILA?

RAČUNI:

ODGOVOR:

2. NA PARKIRALIŠTU SE NALAZI 6 AUTOMOBILA I 10 MOTORA. KOLIKO JE UKUPNO VOZILA NA TOM PARKIRALIŠTU?

RAČUN:

ODGOVOR:

3. U 1. RAZREDU JE 17 UČENIKA, A OD TOGA JE 7 DJEČAKA. KOLIKO JE DJEVOJČICA U TOM RAZREDU?

RAČUN:

ODGOVOR:

*Rješavaj zadatke u udžbeniku nas str. 62. i 63.*

**PRIRODA I DRUŠTVO**

**Danas učimo i dalje o zdravlju, liječenju, cijepljenju i ozljedama.**

Roditelji, izradite djeci igru asocijacija, poigrajte se kao uvod u ovu temu! Nagradite djecu za uspješno rješavanje.

\*Igru im možete prepisati svojom rukom u njihovu bilježnicu iz PID.

Igra asocijacije:

|  |  |  |
| --- | --- | --- |
| BOLEST | KARIJES | ZARAZNA BOLEST |
| STETOSKOP | PLOMBA | ZAŠTITA |
| PREGLED | ZUBI | CJEPIVO |
| **LIJEČNIK** | **STOMATOLOG** | **CIJEPLJENJE** |
| **LIJEČENJE I CIJEPLJENJE** | | |

U udžbeniku na str. 94. pročitaj naslov i zapiši ga u bilježnicu.

Osoba koja brine o zdravlju tvojih zubi je stomatolog.

Liječnik brine o tvom ukupnom zdravlju.

Cijepljenje je važno-štiti nas od bolesti (povezati sa situacijom: objasniti da je bolest zbog koje smo svi sada kod kuće vrlo opasna i za nju još nije pronađeno cjepivo).

Lijek ne smijemo uzimati sami, bez prisutnosti odrasle osobe.

Na str. 95. pogledaj kako postupamo s ozljedama nosa, ogrebotinama i opekotinama.

Zapamti broj telefona hitnih službi: 112.

Odgovaraj na pitanja (usmeno) na str. 94. i 96. Rješavaj digitalne zadatke.

Zapiši u bilježnicu:

**ZDRAVLJE – LIJEČENJE, CIJEPLJENJE I OZLJEDE**

**REDOVITIM PREGLEDIMA KOD LIJEČNIKA ČUVAŠ SVOJE ZDRAVLJE.**

**CIJEPLJENJE TE ŠTITI OD NEKIH ZARAZNIH BOLESTI.**

**112-HITNE SLUŽBE**

**SAT RAZREDNOG ODJELA**

**Povezujemo s temom PID-a.**

Zamoli odraslu osobu da glumi liječnika. Glumi ozljede: krvariš iz nosa, ogrebao si se, opekao si se. Što ćeš učiniti, kako ćeš postupati? Prikaži te situacije.

Kada ćeš ići liječniku ili u bolnicu? (Pri težim ozljedama)

*(upute za postupanje s ozljedama još jednom provjeri u udžbeniku iz Prirode i društva na str. 95. i 96.)*